IR-Regolament tal-Kummissjoni (KE) Nru 1213/2003
tas-7 ta' Lulju 2003
li jemenda l-Anness I tar-Regolament (KE) Nru 304/2003 tal-Parlament Ewropew u tal-Kunsill li jikkonċerna l-esportazzjoni u l-importazzjoni ta' kimiċi perikolużi
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament (KE) Nru 304/2003 tal-Parlament Ewropew u tal-Kunsill tat-28 ta' Jannar 2003 li jikkonċerna l-esportazzjoni u l-importazzjoni ta' kimiċi perikolużi [1], u b'mod partikolari l-Artikolu 22(1) tiegħu,
Billi:
(1) Ir-Regolament (KE) Nru 304/2003 jimplimenta l-Konvenzjoni ta' Rotterdam dwar il-Proċedura ta' Kunsens Infurmata Minn Qabel (il-proċedura PIC) għal ċerti kimiċi u pestiċidi perikolużi f'kummerċ internazzjonali, iffirmat fil-11 ta' Settembru 1998 u approvat mill-Komunità b' Deċiżjoni tal-Kunsill 2003/106/KE [2]. Sad-dħul fis-seħħ ta' dik il-Konvenzjoni, ir-Regolament (KE) Nru 304/2003 jimplimenta wkoll il-proċedura temporanja PIC stabbilita minn Riżoluzzjoni dwar arranġamenti temporanji stabbilita fl-Att Konklużiv tal-Konferenza Diplomatika fejn ġiet addottata l-Konvenzjoni.
(2) L-Anness I tar-Regolament (KE) Nru 304/2003 jikkunsisti minn tliet partijiet li fihom, rispettivament, il-lista ta' kimiċi suġġetti għall-proċedura ta' notifikazzjni għall-esportazzjoni, il-lista ta'kimiċi li jikkwalifikaw għan-notifikazzjoni PIC u l-lista ta' kimiċi suġġetti għall-proċedura PIC taħt il-Konvenzjoni ta' Rotterdam.
(3) Fid-dawl ta' reviżjoni ta' azzjonijiet regolatorji riċenti u finali taħt il-leġiżlazzjoni tal-Komunità li jiproibixxu jew jirrestrinġu severament ċerti kimiċi, numru ta' kimiċi għandhom jiġu miżjudin mal-listi ta' kimiċi li jinsabu f'partijiet 1 u 2 ta' l-Anness I tar-Regolament (KE) Nru 304/2003.
(4) Fid-disgħa sessjoni tiegħu mit-30 ta' Settembru sal-4 ta' Ottubru 2002, il-Kumitat Intergovernamentali Negozjanti għall-Konvenzjoni ddeċieda li l-kimiku monokrotofos għandu wkoll ikun soġġett għall-proċedura temporanja PIC. Għalhekk, monocrotofos għandu jiġi miżjud mal-lista ta' kimiċi li jinsabu f'parti 3 ta'l-Anness I tar-Regolament (KE) Nru 304/2003 u d-dħul eżistenti f'parti 1 għandha tiġi emendata.
(5) L-Anness I tar-Regolament (KE) Nru 304/2003 għandu għalhekk jiġi emendat skond hekk.
(6) Il-miżuri previsti f'dan ir-Regolament huma skond l-opinjoni tal-Kumitat stabbiliti skond l-Artikolu 29 tad-Direttiva tal-Kunsill 67/548/KEE [3], kif ġie emendat l-aħħar mir-Regolament (KE) Nru 807/2003 [4],
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 304/2003 huwa emendat skond l-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċċjali ta'l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' Lulju 2003.